Kiçik Asiya siçancığı

Kiçik Asiya siçancığı () Gəmiricilər (Rodentia) dəstəsindan bir Məməli növü. Talışın arid yaylası və Ceyrançölün qərbində Mesocricetus brandti (Kiçik Asiya siçancığı) nadir halda yaşayır. Olduqca azsaylıdır. Hal-hazırda sayı barədə dəqiq məlumat yoxdur.

 Təsviri və yayılması 
Bədəninin uzunluğu — 150 mm, quyruğunun uzunluğu — 39 мм-dir. Çəkisi 296 qrama qədərdir. Üst tərəfinin rəngində qonurumtul-noxudu, alt tərəfində isə açıq rənglər üstünlük təşkil edir. Döşündə qarta xal vardır.

 Yayılması 
Cənubi Qafqazın və Ön Asiyanın (Qərbi İran, Türkiyə) dağ və dağətəyi ərazilərində, Şimali Qafqazın Dağıstan hissəsində və Gürcüstanda rast gəlinir. Azərbaycanda Dağlıq Qarabağda, Lənkəran təbii vilayətinin dağlıq ərazilərində və Naxçıvan ərazisində yayılmışdır.

 Yaşayış yeri və həyat tərzi 
Əsasən, dənli, ot və yabanı bitkilərlə zəngin cöl sahələrində 300–2000 m hündürlükdə, bəzən əkin sahələrində və onun ətrafında məskunlaşırlar. Özlərinin qazdıqları yuvalarda yaşayırlar.

 Azalma səbəbi və qorunması 
Populyasiyada fərdlərin sayı hava şəraitindən (quraqlıq illərdən), antropogen amillərdən, o cümlədən, onların məskunlaşdığı sahələrdə torpaqların mənimsənilməsindən asılıdır.

 Qorunması üçün qəbul edilmiş tədbirlər 
Qorunması məqsədilə xüsusi olaraq qəbul edilmiş tədbirlər mövcud deyil.

 Qorunması üçün görülmüş tədbirlər 
Növün qorunması, onun biotoplarının qorunması ilə əlaqədardır. Heyvanların məskunlaşdığı yerlərdə meşələrin qırılmasının qarşısının alınması

 İstinadlar 

 Həmçinin bax 

Kateqoriya:Siçancıqkimilər
Kateqoriya:Türkiyə məməliləri
Kateqoriya:Azərbaycan məməliləri
Kateqoriya:1898-ci ildə təsvir edilən məməlilər
Kateqoriya:Təhlükədə olmayan növlər